भारत सरकार

जल संसाधन मंत्रालय

राज्‍य सभा

तारांकित प्रश्‍न संख्‍या \*138

जिसका उत्‍तर 3 दिसम्‍बर, 2012 को दिया जाना है ।

**.....**

**राष्‍ट्रीय परियोजनाओं की योजना में शामिल किए जाने हेतु प्रस्‍ताव**

**\*138. श्री राजकुमार धूत :**

 क्‍या **जल संसाधन मंत्री** यह बताने की कृपा करेंगे कि :

(क) क्‍या महाराष्‍ट्र सरकार ने राष्‍ट्रीय परियोजनाओं की योजना में शामिल किए जाने हेतु सिंचाई संबंधी परियोजनाओं के प्रस्‍ताव प्रस्‍तुत किए हैं ;

(ख) यदि हां, तो तत्‍संबंधी ब्‍यौरा क्‍या है ; और

(ग) इनमें से प्रत्‍येक परियोजना की अद्यतन स्थिति क्‍या है ?

**उत्‍तर**

**जल संसाधन मंत्री (श्री हरीश रावत)**

(क) जी, हां ।

(ख) और (ग) विवरण और स्थिति अनुलग्‍नक-। पर दी गयी है ।

\*\*\*\*\*

**अनुलग्‍नक-।**

**राष्‍ट्रीय परियोजनाओं की श्रेणी में शामिल करने के लिए महाराष्‍ट्र सरकार के प्रस्‍तावों का विवरण**

|  |  |  |
| --- | --- | --- |
| **क्र. सं.** | **परियोजना/ प्रस्‍ताव का नाम** | **परियोजना/ प्रस्‍ताव की स्थिति** |
| 1. | गोसीखुर्द सिंचाई परियोजना  | इस चालू परियोजना को दिनांक 07.02.2008 को राष्‍ट्रीय परियोजना स्‍कीम में शामिल किया गया था ।  |
| 2.  | बोड़वाड़ परिसर सिंचन योजना  | राष्‍ट्रीय परियोजनाओं के दिशानिर्देशों के अनुसार पात्र नहीं है ।  |
| 3.  | तापी बेसिन की सामूहिक परियोजनाएं  | राष्‍ट्रीय परियोजनाओं के दिशानिर्देशों के अनुसार परियोजना को राष्‍ट्रीय परियोजनाओं की श्रेणी में शामिल करने के लिए अन्‍य बातों के साथ-साथ योजना आयोग की निवेश स्‍वीकृति होनी चाहिए । वर्तमान में राज्‍य सरकार ने “तापी बेसिन की सामूहिक परियोजनाओं ” में शामिल की गई सभी परियोजनाओं के लिए योजना आयोग की निवेश स्‍वीकृति नहीं ली है । उक्‍त समूह में शामिल 6 परियोजनाओं में से मात्र चार परियोजनाओं के पास योजना आयोग की निवेश स्‍वीकृति है । |